ליהיא אם - מי מתנדב
[image: ]
אלבום שני בהפקה משותפת עם עומר שונברגר
ליהיא אֵם  היא זמרת-יוצרת, גיטריסטית ומפיקה צעירה, שמוציאה כעת את אלבומה השני, "מי מתנדב". 
האלבום הוא אוסף של שירים על התבגרות, השלמה עם המציאות והתפקחות מקום של הבנה והשלמה.

וכך ליהיא מספרת על האלבום: "הרגשתי שהשירים שבו שונים בצורה די דרסטית מהאלבום הקודם שלי- יש בהם אמת ומוזרות, שלא מנסה לחקות את האלבום הקודם או לשחזר משהו שכבר עשיתי. הוא נכתב בימי משבר, בזמן מחלה של אמא שלי וסביב תחילת המלחמה ב7.10, בימים שגרמו לי להבין שהילדות נגמרה, והעולם השתנה ואני איתו". 

את יציאת האלבום מלווה הסינגל "חגים". זה שיר על הרצון למצוא פינה שקטה בעולם בו אנשים תקועים במרדף אחר הישגים חומריים ומאבקים יומיומיים, ולא מצליחים לראות את היופי הפשוט שעומד מולם. 
גם מהשיר הזה ומהסינגלים הקודמים שיצאו: "מי מתנדב (כשנהיה גדולים)" שהוא שיר הנושא ו-"ביי די", התגלתה שפה מוזיקלית ייחודית, שנוצרה בעקבות העבודה המשותפת של ליהיא עם עומר שונברגר על אלבום החדש: עיבודים חופשיים שלא מנסים לחקות אסתטיקה מסוימת,  סאונד אנלוגי ונגינה חיה של ליהיא ושל עומר על רוב הכלים, במטרה לייצר סאונד אנושי וחם, בעידן שמוקף בסאונד דיגיטלי ובינה מלאכותית.

האלבום הראשון  של ליהיא אם, "קול פנימי" (2023), הופק ע"י אלון עדר, עומר שונברגר (שגם שותף באלבום החדש), יונתן אברהם וליהיא עצמה. האלבום זכה לתהודה בסצנת מוזיקת האינדי המקומית ושיריו הושמעו בתחנות הרדיו גלגלצ, כאן תרבות, כאן ג׳ ועוד. 
ב-2024 ביצעה במשותף עם עמר גשן את ״שיר תשרי״ (במקור של חוה אלברשטיין), שנכנס לבחירות העורכים של כאן 88 ופלייליסט הלילה של גלגל״צ, והגיע עד למקום ה-6 במצעד ״חמישים השירים הויראליים ביותר״ בספוטיפיי ישראל ושזאם.
בנוסף, ליהיא מנגנת ומופיעה לצד נורית גלרון ואיה כורם ושיתפה פעולה עם רונה קינן ואלון עדר.
 יחד עם ההרכב שלה, הופיעה ליהיא בפסטיבל ״חוזרים ליערות״ (מנשה), בתדר ת״א, בפסטיבל אינדי ראקט מבית האינדינגב,  בפסטיבלים נוספים והן ממשיכות להופיע ולהוות חלק מהנוף המוזיקלי בסצנת האינדי.

הופעת ההשקה של האלבום תתקיים ב-3.11, המרץ2 ת"א. 
  hiladaganpr@gmail.com 054-5953351  

